open-index/open-wikipedia-markdown huggingface dataset:
கந்தையா குணரத்தினம்

**கந்தையா குணரத்தினம்** (*Kanthia Kunaratnam*, 30 ஏப்ரல் 1934 – 9 செப்டம்பர் 2015) இலங்கைத் தமிழ் இயற்பியலாளரும், கல்வியாளரும், யாழ்ப்பாணப் பல்கலைக்கழகத்தின் முன்னாள் உபவேந்தரும் ஆவார்.

## ஆரம்ப வாழ்க்கை
தெல்லிப்பழை, யூனியன் கல்லூரியில் கல்வி பயின்ற குணரத்தினம் 1954 ஆம் ஆண்டில் இலங்கைப் பல்கலைக்கழகம் சென்று 1958 இல் இயற்பியலில் சிறப்புப் பிரிவில் இளமாணிப் பட்டம் பெற்றார்.

## பணி
பல்கலைக்கழகப் பட்டம் பெற்ற பின்னர் குணரத்தினம் கொழும்புப் பல்கலைக்கழகத்திலும், இலங்கைப் பல்கலைக்கழகத்தில் விரிவுரையாளராகப் பணியில் சேர்ந்தார். 1960 முதல் 1963 வரை லண்டன் இம்பீரியல் கல்லூரியில் பயின்று டிப்புளோமா பட்டத்தையும், கலாநிதிப் பட்டத்தையும் பெற்றார்.

1971 சனவரி முதல் செப்டம்பர் வரை டர்காம் பல்கலைக்கழகத்தின் முதல் நிலவியல் பிரிவில் வருகைதரு விரிவுரையாளராகப் பணியாற்றினார். 1971 அக்டோபர் முதல் டிசம்பர் வரை குயீன் எலிசபெத் கல்லூரியின் இயற்பியல் துறையில் வருகைதரு ஆய்வாளராகப் பணியாற்றினார்.

இலங்கைப் பல்கலைக்கழகத்தின் யாழ்ப்பாண வளாகம் ஆரம்பிக்கப்பட்ட போது யாழ்ப்பாண வளாகத்தின் இயற்பியல் பீடத்தின் நிறுவனத் தலைவராக ஏப்ரல் 1975 இல் குணரத்தினம் நியமிக்கப்பட்டார். 1980 அக்டோபர் வரை அவர் அதன் தலைவராகப் பணியாற்றினார். 1981 சனவரி முதல் அக்டோபர் வரை மலேசிய அறிவியல் பல்கலைக்கழகத்தின் இயற்பியல் பீடத்தின் வருகைதரு விரிவுரையாளராகப் பணியாற்றினார். பின்னர் இலங்கை திரும்பி யாழ்ப்பாணப் பல்கலைக்கழகத்தின் இயற்பியல் பீடத் தலைவராக 1985 பெப்ரவரி வரை பணியாற்றினார். 1988 அக்டோபர் முதல் 1989 ஆகத்து வரை எடின்பரோ பல்கலைக்ழகத்தின் புவி இயற்பியல் பீடத்தில் வருகைதரு பேராசிரியராகவும், பின்னர் கேம்பிரிட்சுப் பல்கலைக்ழகத்தில் புவியறிவியல் பீடத்தில் சிறிது காலம் ஆய்வுப் பணிகளில் ஈடுபட்டிருந்தார்.

1991 சனவரி முதல் 1993 நவம்பர் வரை பேராசிரியர் குணரத்தினம் யாழ்ப்பாணப் பல்கலைக்கழகத்தின் கணினியறிவியல் துறையின் தலைவராகப் பணியாற்றினார்.

பேராசிரியர் குணரத்தினம் 1977 சனவரி முதல் 1978 மே வரையும், பின்னர் 1985 சனவரி முதல் 1988 மார்ச்சு வரையும் யாழ்ப்பாணப் பல்கலைக்ழகத்தின் அறிவியல் பீடத் தலைவராகப் பணியாற்றினார். 1994 ஏப்ரல் முதல் 1997 பெப்ரவரி வரை யாழ்ப்பாணப் பல்கலைக்கழகத்தின் துணை வேந்தராகவும் பணியாற்றினார். 2000 ஏப்ரலில் பணியில் இருந்து இளைப்பாறினார். இறக்கும் வரை அவர் யாழ்ப்பாணப் பல்கலைக்கழகத்தில் "ஓய்வுபெற்ற" பேராசிரியராகப் பணியாற்றினார்.

பேராசிரியர் குணரத்தினம் 1998 ஆம் ஆண்டில் அரச வானியல் கழகத்தின் ஆய்வாளராகவும், 1999 இல் இயற்பியல் கழகத்தின் உறுப்பினராகவும் இணைந்தார். 2001 ஆம் ஆண்டில் யாழ்ப்பாணப் பல்கலைக்கழகம் இவருக்கு மதிப்புறு முனைவர் பட்டம் வழங்கிக் கௌரவித்தது.

பேராசிரியர் குணரத்தினம் 2015 செப்டம்பர் 9 இல் கொழும்பில் காலமானார்.

## மேற்கோள்கள்

பகுப்பு:1934 பிறப்புகள்
பகுப்பு:2015 இறப்புகள்
பகுப்பு:இலங்கை இயற்பியலாளர்கள்
பகுப்பு:யாழ்ப்பாணப் பல்கலைக்கழகத் துணைவேந்தர்கள்
பகுப்பு:யாழ்ப்பாண மாவட்ட மக்கள்
விருதுநகர் மாவட்டத்திலுள்ள கல்வி நிலையங்கள்

**விருதுநகர் மாவட்டத்திலுள்ள கல்வி நிலையங்கள்** என்பது இந்தியாவின் தமிழ்நாட்டில் விருதுநகர் மாவட்டத்தில் செயற்பட்டுவரும் கல்லூரிகள், பள்ளிகள் உள்ளிட்ட கல்வி நிலையங்களின் பட்டியலாகும்

## பல்கலைக்கழகங்கள்
* கலசலிங்கம் பல்கலைக்கழகம்

## கல்லூரிகள்
### கலை அறிவியல் கல்லூரிகள்
* ஏ.கே.டி தர்மராஜ் மகளிர் கலை அறிவியல் கல்லூரி
* அருள்மிகு கலசலிங்கம் கலை அறிவியல் கல்லூரி, ஸ்ரீவில்லிபுத்தூர் 
* அய்ய நாடார் ஜானகியம்மாள் கல்லூரி சிவகாசி
* எஸ். என். ஆர். எம் கல்லூரி, சாத்தூர் (SNRM College)
* ஏ. கே. டி. ஆர் மகளிர் கல்லூரி, ராஜபாளையம் (AKDR College)
* எஸ். பி. கே கலை அறிவியல் கல்லூரி, அருப்புக்கோட்டை (SBK College)
* தேவாங்கர் கலை மற்றும் அறிவியல் கல்லூரி,  அருப்புக்கோட்டை
* ராஜபாளையம் ராஜு கல்லூரி, இராஜபாளையம்  
* எஸ். எப். ஆர் கலை அறிவியல் கல்லூரி, சிவகாசி
* ஶ்ரீ காளீஸ்வரி கலை அறிவியல் கல்லூரி, சிவகாசி
* வி. எச். என். எஸ். என் கல்லூரி, விருதுநகர் (VHNSN College)
* வி. பி. முத்தையா பிள்ளை மீனாட்சி அம்மாள் மகளிர் கலை அறிவியல் கல்லூரி (VPMM College)
* வி. வி. வி கல்லூரி, விருதுநகர்

### பொறியியல் கல்லூரிகள்
* அருள்மிகு கலசலிங்கம் பொறியியல் கல்லூரி, ஸ்ரீவில்லிபுத்தூர்
* ஏ. ஏ. ஏ பொறியியல் கல்லூரி, சிவகாசி
* காமராஜ் பொறியியல் மற்றும் தொழில்நுட்பக் கல்லூரி, விருதுநகர்
* சிறீ சௌடாம்பிகை பொறியியல் கல்லூரி, விருதுநகர்
* சிறீவித்யா பொறியியல் மற்றும் தொழில்நுட்பக் கல்லூரி, விருதுநகர்
* சேது தொழில்நுட்பக் கல்லூரி, காரியாப்பட்டி 
* பி. எஸ். ஆர். ரங்கசாமி மகளிர் பொறியியல் கல்லூரி, சிவகாசி
* மெப்கோ சிலேங் தொழில்நுட்பக் கல்லூரி, சிவகாசி
* ராம்கோ தொழில்நுட்பக் கல்லூரி, இராஜபாளையம்
* வி.பி. முத்தையா பிள்ளை மீனாட்சி அம்மாள் மகளிர் பொறியியல் கல்லூரி, ஸ்ரீவில்லிபுத்தூர்

### கல்வியியல் கல்லூரிகள்
* ஏஞ்சல் கல்வியியல் கல்லூரி, இராசபாளையம்
* அரசன் கணேசன் கல்வியியல் கல்லூரி, சிவகாசி
* அருள்மிகு கலசலிங்கம் கல்வியியல் கல்லூரி, கிருஷ்ணன்கோவில்
* கே. எம். கல்வியியல் கல்லூரி, சிவகாசி
* பி. எஸ். ஆர். கல்வியியல் கல்லூரி, சிவகாசி
* பி. எஸ். என். எல். கல்வியியல் கல்லூரி, மேட்டமலை, சாத்தூர்
* சிறீமதி ஏ. கே. டி. சக்காணியம்மாள் கல்வியியல் கல்லூரி, இராசபாளையம்
* சிறீ ஆர். பொன்னுசாமி நாயுடு கல்வியியல் கல்லூரி, காக்கிவாடன்பட்டி
* சிறீ சுந்தரேஸ்வரி கல்வியியல் கல்லூரி, மல்லி, திருவில்லிபுத்தூர்
* சிறீ வத்சா கல்வியியல் கல்லூரி, மேட்டமலை, சாத்தூர்
* சிறீ வித்யா கல்வியியல் கல்லூரி, பி. குமாரலிங்காபுரம், விருதுநகர்
* வி. பி. எம். எம் கல்வியியல் கல்லூரி, கிருஷ்ணன்கோவில்
* விருதுநகர் எம். எஸ். பி நாடார் கல்வியியல் கல்லூரி, விருதுநகர்
* எஸ். ஆர். வி. கல்வியியல் கல்லூரி, சிவகாசி
* வத்சலா ஜான்சன் கல்வியியல் கல்லூரி, சிவகாசி
* அக்சயா கல்வியியல் கல்லூரி, கார்த்திகைப்பட்டி, திருவில்லிபுத்தூர்
* சிறீ ரமணாஸ் கல்வியியல் கல்லூரி, சிதம்பரநாதபுரம், அருப்புக்கோட்டை

## பள்ளிகள்
### அரசு பள்ளிகள்
* அரசினர் மேல்நிலைப்பள்ளி, கிருஷ்ணன்கோயில் 
* அரசினர் மேல்நிலைப்பள்ளி, கூமாப்பட்டி 
* அரசினர் மேல்நிலைப்பள்ளி, சுந்தரபாண்டியம் 
* அரசினர் மேல்நிலைப்பள்ளி, மங்களம் 
* அரசினர் மேல்நிலைப்பள்ளி, மல்லாங்கிணறு
*அரசு மேல்நிலைப்பள்ளி, சின்னக்காமன்பட்டி.
*அரசு மேல்நிலைப்பள்ளி, மீனம்பட்டி
*அரசினர் மேல்நிலைப்பள்ளி, முத்துராமலிங்கபுரம்
*அரசு மேல்நிலைப்பள்ளி, ஆவுடையாபுரம்

### அரசு ஆசிரியர் பயிற்சி நிறுவனங்கள்
* மாவட்ட ஆசிரியர் கல்வி மற்றும் பயிற்சி நிறுவனம், பாலையம்பட்டி.
* அரசு ஆசிரியர் பயிற்சி நிறுவனம், ஜோகில்பட்டி

## மேற்கோள்கள்
மாங்கனீசு(II) அயோடைடு

**மாங்கனீசு(II) அயோடைடு** *(Manganese(II) iodide)* என்பது MnI2 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். மாங்கனீசு மற்றும் அயோடின் சேர்ந்து உருவாகும் இச்சேர்மம் இளஞ்சிவப்பு நிறமியாக பயன்படுத்தப்படுகிறது அல்லது மாங்கனீசு அயனி அல்லது அயோடைடு அயனி ஆகியனவற்றை வழங்கும் ஆதார மூலமாக இருக்கிறது. பெரும்பாலும் இச்சேர்மம் ஒளியமைப்புத் தொழிற்சாலைகளில் பயன்படுத்தப்படுகிறது.

## மேற்கோள்கள்

பகுப்பு:மாங்கனீசு(II) சேர்மங்கள்
பகுப்பு:அயோடைடுகள்
பகுப்பு:உலோக ஆலைடுகள்
பரமாரிபோ

**பரமாரிபோ** (, nickname: **Par′bo**) என்பது சுரிநாமின் தலைநகரமும் மிகப்பெரிய நகரமும் ஆகும். இது பரமாரிபோ மாவட்டத்தில் உள்ள சுரிநாம் ஆற்றின் ஆற்றங்கரையில் அமைந்துள்ளது. பரமாரிபோ நகரம் 2012 இன் மக்கள் தொகை கணக்கீட்டின் படி 240,000 மக்களை கொண்டுள்ளது. இது சுரிநாம் நாட்டின் மக்கள் தொகையின் அரைவாசி ஆகும். பரமாரிபோவின் வரலாற்று உள்ளூர் நகரம் 2002இல் இருந்து ஒரு உலகப் பாரம்பரியக் களம் ஆகும்.

## காலநிலை

## மேற்கோள்கள்

பகுப்பு:தென் அமெரிக்கத் தலைநகரங்கள்
பகுப்பு:சுரிநாம்
லியுதேத்தியம்(III) குளோரைடு

**லியுதேத்தியம்(III) குளோரைடு** *(Lutetium(III) chloride)* என்பது LuCl3 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். லியுதேத்தியம் மற்றும் குளோரின் சேர்ந்து உருவாகும் இச்சேர்மம் நீருறிஞ்சும் திறனுள்ள இச்சேர்மம் வெண்மை நிறத்துடன் ஒற்றைச்சரிவு படிகங்களாகக் காணப்படுகிறது. லியுதேத்தியம்(III) குளோரைடு எண்முக லியுதேத்தியம் அயனிகள் கொண்ட  YCl3 (AlCl3) அடுக்குக் கட்டமைப்பை வெளிப்படுத்துகிறது.
 
## வினைகள்
தனிமநிலை கால்சித்தைச் சேர்த்து லியுதேத்தியம்(III) குளோரைடைச் சூடுபடுத்தினால் தூய லியுதேத்தியம் தனிமம் கிடைக்கிறது.
:2LuCl3 + 3Ca → 2Lu + 3CaCl<sub>2</sub>

## மேற்கோள்கள்

பகுப்பு:லியுதேத்தியம் சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
பண்டைய கிரேக்க மெய்யியலாளர்கள் பட்டியல்

**பண்டைய கிரேக்க மெய்யியலாலர்களின் பட்டியல்** (*List of ancient Greek philosophers*) என்ற இப்பட்டியலில் கிரேக்க நாட்டில் படித்தவரும் கிரேக்க மொழி பேசியவரும் அடங்குவர். பண்டைய கிரேக்க மெய்யியல் சாக்ரட்டிசுக்கு முந்தைய மெய்யியலாளரான மிலேத்தெசுவின் தெலேசுவில் இருந்து தொடங்கியது எனலாம். இம்மரபு பின்னைப் பண்டைய காலம் வரை நீடித்தது. பெருந்தாக்கம் விளைவித்த மிகவும் பெயர்பெற்ற மெய்யியலாளர்களாகிய  சாக்ரட்டீசு, பிளாட்டோ,  அரிசுட்டாட்டில் மூவருமே பண்டைய கிரேக்க நாட்டினரே..

## மேலும் காண்க

*பிளாட்டோனிய மெய்யியலாளர்கள் பட்டியல்
*நக்கல்வாத மெய்யியலாளர்கள் பட்டியல்
*எபிக்கியூரிய மெய்யியலாளர்கள் பட்டியல்
*சுதாயிக்கிய மெய்யியலாளர்கள் பட்டியல்

## மேற்கோள்கள்

## வெளி இணைப்புகள்
* "Greek philosophy" at the Internet Encyclopedia of Philosophy
* "Presocratic philosophy" at the Stanford Encyclopedia of Philosophy


மெய்யியல்
பகுப்பு:மெய்யியலாளர்களின் பட்டியல்கள்
பகுப்பு:பண்டைய கிரேக்க மெய்யியலாளர்கள்
குரோமியம் ஐம்புளோரைடு

**குரோமியம் ஐம்புளோரைடு** *(Chromium pentafluoride)* என்பது CrF5 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். குரோமியம் பெண்டாபுளோரைடு என்ற பெயராலும் இச்சேர்மம் அடையாளப்படுத்தப்படுகிறது. சிவப்பு நிறத் திண்மமான இச்சேர்மம் எளிதில் ஆவியாகக் கூடியதாகவும் 30 ° செ வெப்பநிலையில் உருகும் தன்மையும் கொண்டிருக்கிறது. எளிதாக நீராற்பகுப்பு அடைந்து குரோமியம்(III) மற்றும் குரோமியம்(VI) அயனிகளைத் தருகிறது . வனேடியம் ஐம்புளோரைடின் படிக அமைப்பையே குரோமியம் ஐம்புளோரைடும் கொண்டிருக்கிறது. பரவலாகக் கிடைக்கக்கூடிய குரோமியம் புளோரைடு, குரோமியம் ஐம்புளோரைடு ஆகும். கருத்தியாலான குரோமியம் அறுபுளோரைடு இதுவரை தயாரிக்கப்படவில்லை. 

பொட்டாசியம் மற்றும் குரோமிக் குளோரைடுகள் மீது புளோரின் வாயுவைச் செலுத்தும் போது விளைபொருளாக குரோமியம் ஐம்புளோரைடு உண்டாகிறது.

அமைப்பைப் பொறுத்தவரை இச்சேர்மம் ஒருபரிமான ஒருங்கிணைப்பு பலபடியாக இருக்கிறது. ஒவ்வொரு Cr(V) மையங்களும் எண்முக மூலக்கூற்று வடிவியலைப் பெற்றுள்ளன.

## இவற்றையும் காண்க
* குரோமியம்(II) புளோரைடு
* குரோமியம்(III) புளோரைடு
* குரோமியம்(IV) புளோரைடு

## மேற்கோள்கள்

பகுப்பு:குரோமியம் - ஆலசன் சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:குரோமியம்(V) சேர்மங்கள்
பெயர் வினை

**பெயர் வினை** *(Name reaction)* என்பது வினையைக்  கண்டுபிடித்தவர்கள் அல்லது  மேம்படுத்தியவர்களின் பெயரால் அழைக்கப்படும் ஒரு வேதியியல் வினையாகும்.
அறியப்பட்டுள்ள பல்லாயிரக்கணக்கான வினைகளில் புகழ்பெற்ற நூற்றுக்கணக்கான வினைகள் அவற்றைக் கண்டறிந்தவர்களின் பெயரால் அழைக்கப்படுகின்றன. இத்தகைய பெயர் வினைகளுக்கு என்றே ஏராளமான புத்தகங்களும் வெளியிடப்பட்டுள்ளன . மெர்க் அட்டவணை என்ற ஒரு வேதியியல் கலைக்களஞ்சியம் பெயர் வினைகளுக்காக ஒரு இணைப்பையும் சேர்த்துள்ளது.

### வரலாறு
கரிம வேதியியல் 20 ஆம் நூற்றாண்டில் வளர்ச்சியடைந்தபோது, வேதியியலில் பயனுள்ள செயற்கைக் கண்டுபிடிப்புகளை நிகழ்த்தியவர்கள் அல்லது வளர்த்தவர்களின் பெயர்களை குறிப்பிட்ட அவ்வினையின் பெயராக அழைக்கத் தொடங்கினர். பல வினைகளில், பெயரானது ஒரு நினைவூட்டாக மட்டுமே இருந்தது.

வினைவழி முறைகளுக்கோ அல்லது ஒட்டுமொத்தமாக நிகழும் வேதிமாற்றங்களுக்கோ பெயரிட திட்டவட்டமான அணுகுமுறைகள் இருந்தாலும் (எடுத்துக்காட்டாக பன்னாட்டு தனி மற்றும் பயன்பாட்டு வேதியியல் ஒன்றியம் கடைபிடிக்கும் நிலைமாறல் பெயரிடுமுறை), பெரும் விளக்கம் கொண்ட அப்பெயர்கள் எளிதில் பயன்படுத்தும் வகையிலோ போதிய அளவு திட்டவட்டமானதாகவோ இருப்பதில்லை. எனவே நடைமுறைக்கு ஏற்றவகையில் மக்களின் பெயர்களைக் கொண்டு வேதியியல் வினைகளை அழைப்பதே திறம்பட்ட தொடர்புக்கு வழிவகுக்கின்றது.

### எடுத்துக்காட்டுகள்
நன்கு அறியப்பட்ட சில எடுத்துக்காட்டுகள்
* விட்டிக் வினை
* கிளெய்சன் ஒடுக்க வினை
* ஃபிரைடல்-கிராப்ட்ஸ் வினைகள்
* டீல்சு- ஆல்டர் வினை போன்றவை 
சில வினைகளில் அவ்வாறாக வைக்கப்பட்ட பெயர்கள் உண்மையாக அவற்றைக் கண்டுபிடித்தவர்களின் பெயர்களாக இல்லை. அவ்வாறான சில எடுத்துக்காட்டுகள் 
* பும்மெரர் மறுசீராக்கல் வினை 
* பின்னிக் ஆக்சிசனேற்றம் 
* பிர்க் ஒடுக்கம்

## மேற்கோள்கள்
பரமாரப் பேரரசு

**பரமாரப் பேரரசு** (Paramara Dynasty) (ஆட்சிக் காலம்: 800-1327), மத்தியகால இந்தியாவில், ராஜபுத்திர அரச குலத்தினர், தற்கால குஜராத் மாநிலத்தின் அபு மலையில் உபேந்திர கிருஷ்ணராஜ பரமாரப் பேரரசை நிறுவினார். 
மத்திய இந்தியப் பகுதியான மாளவத்தை கைப்பற்றிய பின் இப்பேரரசின் தலைநகர், தற்கால மத்தியப் பிரதேசம் மாநிலத்தின் மஹேஷ்வர் என தற்போது அழைக்கப்படும் மகிழ்மதி நகரம் ஆகும்.

தென்னிந்திய இராஷ்டிரகூட பேரரசின் மூன்றாம் கோவிந்தன் மாளவத்தை வென்றபின், அப்பகுதிகளுக்கு பரமார அரச குலத்தினரையே, தான் வென்ற பகுதிகளுக்கு ஆளுனர்களாக நியமித்தார். இப்பரமரர்களின் வழித்தோன்றல்களே பின்னர் பரமாரப் பேரரசை நிர்மாணித்தனர்.
 

தற்கால மத்தியப் பிரதேசம் மற்றும் இராஜஸ்தான் மாநிலங்களின் பெரும் பகுதிகளைக் கொண்டது பார்மரப் பேரரசு.
 
பரமார வம்ச பேரரசர்களில் புகழ் பெற்றவர்  முதலாம்  போஜ மகாராஜா ஆவார்.

## குறிப்பிட்டத்தக்க அரசர்கள்
# உபேந்திரா கிருஷ்ணராஜ பார்மர்
# சியாகா 
# மூஞ்சா 
# போஜராஜன் (1010-1055) பார்மர் மன்னர்களில் மிகப்புகழ் பெற்றவர்.
#யசோவர்மன்
#விந்தியவர்மன் 
# மகாலக் தேவ் (அலாவுதீன் கில்சியால் தோற்றகடிப்பட்ட பார்மர் பேரரசின் கடைசி அரசன்)

## ஆட்சியாளர்கள்

## இதனையும் காண்க
* மத்தியகால இந்தியா

## அடிக்குறிப்புகள்

## வெளி இணைப்புகள்
*  Paramara Dynasty

பகுப்பு:இந்தியப் பேரரசுகள்
பகுப்பு:இந்துப் பேரரசுகள்
பகுப்பு:மத்தியப் பிரதேச வரலாறு
பகுப்பு:இராஜஸ்தான் வரலாறு
பகுப்பு:உத்தரப் பிரதேசத்தின் வரலாறு
அரசியல் அமைப்புச் சட்டம்

**அரசியல் அமைப்புச் சட்டம் (Constitutional Law)** என்பது சட்டத்தின் மெய்ச்சேர்கையாகும்.இது ஒரு தேசத்தின் மாறுபட்ட கூறுகளின் தொடர்பினை விளக்குகிறது. குறிப்பாக, ஆட்சியகம், நீதியகம் மற்றும் சட்டமயமாக்ககம் ஆகியவற்றிற்கு இடையிலான தொடர்புகளை வரையருத்து கூறுவதாக அமையும்.

உலகில் எல்லா நாடுகளும் ஒரு தொகுக்கப் பட்ட அரசியல் அமைப்பு முறைமையைச் சார்ந்திருக்க வில்லை. அப்படிப்பட்ட நாடுகளில்  ஆட்சி அமைப்பு சட்டம், பொதுவாக கட்டளைகாகவும், உடன்பாட்டு விதிமுறைகளுமாகவே காணப்படுகின்றன. இதில் வழக்கச் சட்டம், மரபுச் சார் கொள்கைகள், எழுத்துருச் சட்டம், தீர்ப்பர்களால் உறுவாக்கப்படும் சட்டங்கள், அல்லது பன்னாட்டு விதிமுறைகள் மற்றும் கொள்கைகள் உட்படலாம். அரசியல் அமைப்பு சட்டம் முக்கியமாக அரசு தனது அதிகார அமைப்பை பயன்படுத்துவது தொடர்பான அடிப்படை கொள்கைகள் சார்ந்ததாக உள்ளது. சில சந்தர்ப்பங்களில், இந்த கொள்கைகள் அரசிற்கு சிறப்பு அதிகாரங்களை தருவதாக, குறிப்பாக வரிவிதிப்பு, மக்கள் நலனுக்காக செலவிடுதல் போன்ற அதிகாரங்களாக, அமைகிறது. மற்றுள்ள வேளைகளில் அரசியல் அமைப்புக் கொள்கைகள் அரசின் செயல்பாடுகளில் வரம்புகளை ஏற்படுத்துவதாக அமைகிறது. உதாரணமாக ஒரு தனிநபரை காரணம் இல்லாது கைது செய்தல் கூடாது போன்றவை. அமெரிக்க ஒன்றிய நாடுகள் உட்பட பலதேசங்களின் அரசியல் அமைப்பு சட்டம், இத்தேசம் நிலவில் வரும்போதே எழுதப்பட்ட ஆவணமாக அமைந்துள்ளது.

## மேற்கோள்கள்

பகுப்பு:சட்டம்
மானாங்கேணிக் கல்வெட்டு

**மானாங்கேணிக் கல்வெட்டு** என்பது, திருகோணமலையில் மானாங்கேணி என்னும் இடத்தில் அமைந்துள்ள வெள்ளை வில்வத்தடி கோணநாயகர் கோயிலில் காணப்படும் தமிழ்க் கல்வெட்டைக் குறிக்கும். 20 ஆம் நூற்றாண்டின் பின்னரைப் பகுதியில் நிலத்தின் கீழிருந்து, மகாவிட்டுணு, பார்வதி ஆகிய கடவுட் சிலைகளும், நந்தியும், இக்கல்வெட்டும் கண்டெடுக்கப்பட்டன. இக்கல்வெட்டு முழுமையானது அல்ல. இது முழுக்கல்வெட்டின் மேற்பகுதி மட்டுமே. கீழ்ப்பகுதி கண்டுபிடிக்கப்படவில்லை. கண்டுபிடிக்கப்பட்ட பகுதியில் 15 வரிகளில் எழுத்துக்கள் காணப்படுகின்றன. இப்பகுதியையும் முழுமையாக வாசிக்க முடியாதவாறு சில இடங்களில் எழுத்துக்கள் சிதைந்துவிட்டன.

## காலம்
இதை முதலில் வாசித்த செ. குணசிங்கம் இதை சோழ இலங்கேசுவரன் காலத்துக்குரியதாக அடையாளம் கண்டுள்ளார். இது அவனுடைய ஏழாவது அல்லது எட்டாவது ஆட்சியாண்டைச் சேர்ந்ததாக இருக்கலாம் எனக் கூறப்படுகிறது.

## உள்ளடக்கம்
இக்கல்வெட்டில் திருகோணமலை சிறீ மத்ஸ்யகேஸ்வரம், ஈஸ்வரமுடையார் கோயில் என இரண்டு கோயில்கள் பற்றிய குறிப்புகள் உள்ளன. இவற்றை வைத்து, திருகோணமலை மத்ஸ்யகேஸ்வரத்து மூலஸ்தானம் தொடர்பாகவும், வேறொரு ஈஸ்வரம் தொடர்பாகவும் செய்யப்பட்ட ஓர் ஏற்பாட்டினைப் பதிவு செய்வதற்காகவே இக்கல்வெட்டு எழுதப்பட்டதாகப் பத்மநாதன் கருதுகிறார்.

## மேற்கோள்கள்

## உசாத்துணைகள்
* பத்மநாதன், சி., இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

## இவற்றையும் பார்க்கவும்
* இலங்கைத் தமிழ்க் கல்வெட்டுக்களின் பட்டியல்

பகுப்பு:இலங்கைத் தமிழ்க் கல்வெட்டுகள்
கூர்ஜர-பிரதிகாரப் பேரரசு

**கூர்ஜர-பிரதிகாரப் பேரரசு**  (Gurjara-Pratihara) (ஆட்சிக் காலம்: 650 - 1036), என்பது மேற்கு இந்தியாவில் குப்த பேரரசின் வீழ்ச்சிக்குப் பின்    கி. பி 550ல் ராஜா அரிச்சந்திரனால்  தற்கால ஜோத்பூரை தலைமையிடமாகக் கொண்டு மேவார் அரசை நிர்மாணித்து, தெற்கு இராஜஸ்தான் மற்றும் வடக்கு குஜராத்தின்  பெரும்பகுதிகளான கூர்ஜர நாட்டை தன் ஆளுகையில் கொண்டுவந்தார். 

கி. பி 650இல் கன்னோசியை  தலைநகராகக் கொண்டு கூர்ஜர-பிரதிகார அரச குலம், தற்கால குஜராத், இராஜஸ்தான், மத்தியப் பிரதேசம் மற்றும் உத்தரப் பிரதேசம் பகுதிகளை ஆட்சி செய்தது. பத்தாம் நூற்றாண்டின் துவக்கத்தில் இராஷ்டிரகூடர்கள் கூர்ஜர-பிரதிகார பேரரசை வென்று முடிவுக்கு கொண்டு வந்தனர்.

## பேரரசின்  விரிவாக்கம்

முதலாம் நாகபட்டர் (730–760) மாளவம், குவாலியர், பரூச் ஆகிய நிலப்பரப்புகளை கைப்பற்றி, உஜ்ஜைன் நகரத்தை தலைநகராக கொண்டான். 738இல் இராஜஸ்தான் போரில் சிந்து பகுதியை கைப்பற்றி, கூர்ஜர-பிரதிகாரப் பேரரசை நிறுவினார்.

### கன்னோசியை கைப்பற்றல் மற்றும் கிழக்கிந்தியாவில் விரிவாக்கம்
பேரரசர் ஹர்சருக்கு பின்  வாரிசு இல்லாத கன்னௌசி நாட்டை கூர்ஜர-பிரதிகார அரசர்கள் கைப்பற்றினார். பின்னர் கிழக்கில் வங்காளத்தை மையகாகக் கொண்ட பாலப் பேரரசு மற்றும் தெற்கில் உள்ள இராஷ்டிரகூடர் பேரரசின் பகுதிகளை வென்றனர்.

## வீழ்ச்சி
பரமாரப் பேரரசின் இரண்டாம் போஜ ராஜன், கூர்ஜர-பிரதிகார மன்னன் முதலாம் மகிபாலனை 912-914இல் வென்றார். மாளவம், புந்தேல்கண்ட்,  சந்தல் கண்ட் பகுதிகளின் பிரதிகார பேரரசின் ஆளுனர்கள் தங்களை தன்னாட்சி கொண்ட மன்னர்களாக அறிவித்துக் கொண்டனர். 916இல் இராஷ்டிரகூட மன்னன் மூன்றாம் இந்திரன் கன்னோசியைக் கைப்பற்றினான். மேற்கில் துருக்கியர்களும், தெற்கில் இராஷ்டிரகூடர்களும், கிழக்கில் வங்காள பாலர்களும் கூர்ஜர-பிரதிகார பேரரசைத் தொடர்ந்து தாக்கியதால் 950இல் கூர்ஜர-பிரதிகார பேரரசு வீழ்ச்சியை நோக்கி சென்றது. 

1018இல் கஜினி முகமது கன்னோசியை கைப்பற்றியதால், நாட்டை விட்டு ஓடிய பிரதிகார ஆட்சியாளர் இராஜபாலனை பிடித்து, சந்தல அரசன் கந்தான் என்பவன் கொன்று விட்டார்.  பின்னர் திரிலோசனன் என்பவர் கூர்ஜர-பிரதிகார பேரரசனாகப் பட்டம் ஏற்றார்.  பேரரசின் கடைசி அரசன் ஜெஸ்பாலன் 1036-இல் இறந்ததைத் தொடர்ந்து கூர்ஜர-பிரதிகார அரச குலம் அழிவுற்றது.

## கூர்ஜர-பிரதிகாரப் பேரரசின் ஆட்சியாளர்கள்

## இதனையும் காண்க
* கூர்ஜர தேசம்
* மத்தியகால இந்தியா

## மேற்கோள்கள்

; Sources
* 
*  
* 
* 

## வெளி இனைப்புகள்
*  Gurjara-Pratihara dynasty

பகுப்பு:இந்துப் பேரரசுகள்
பகுப்பு:இந்தியப் பேரரசுகள்
பகுப்பு:குசராத் வரலாறு
பகுப்பு:இராஜஸ்தான் வரலாறு
பகுப்பு:மத்தியப் பிரதேச  வரலாறு
முன்முடுகு வெண்பா

**முன்முடுகு வெண்பா** என்பது பிற்கால யாப்பு முறைகளில் ஒன்று. இதனைக் கடிகைமுத்துப் புலவர் பாடல்களில் காணலாம். கடிகைமுத்துப் புலவர் பாடல்களில் ஆறு பாடல்கள் மட்டும் முன்முடுகு வெண்பா என்னும் தலைப்பிட்டு அதன் கீழ்த் தரப்பட்டுப் பதிப்பிக்கப்பட்டுள்ளன.  இந்தப் பாடல்கள் வெண்பாவுக்கு உரிய வெண்டளை தட்டுப்பட்டுச் செப்பலோசை குன்றியனவாக அமைந்துள்ளன. செப்பலோசை குன்றி முடுகிசை கொண்டு வெண்பாவைப் போல அமைந்த பாடல்களை முடுகு வெண்பா எனப் பெயரிட்டு வழங்கியுள்ளனர்.
## எடுத்துக்காட்டு
கன்னிமுக நன்னிலவு கன்னலித ழின்னிலவு
பன்னுநகை வன்னமுலை பன்னிருகை - மன்னவநின்
மின்னயிலை யன்னவிழி மின்னலிடை பின்னுசடை
அன்னநடை யின்னவறி வாய்.  

இந்த வெண்பா செப்பலோசை குன்றாமல் வெண்பாவின் முன்பகுதியும் பின்பகுதியும் முடுகி வந்துள்ளன.

## முடுகிசை

**கன்னி**முக **நன்னி**லவு **கன்ன**லித **ழின்னி**லவு
**பன்னு**நகை **வன்ன**முலை **பன்னி**ருகை - **மன்ன**வநின்
**மின்ன**யிலை **யன்ன**விழி **மின்ன**லிடை **பின்னு**சடை
**அன்ன**நடை **யின்ன**வறி வாய். 

முடுகிசை என்பது நெடிலெழுத்து வராமல் முடுகி நடப்பது. இந்தப் பாடலில் தடித்த எழுத்துகளில் காட்டப்பட்டுள்ளவை முடுகு ஓசை கொண்டவை. ஏனைய பாடல்களில் முன்னிரண்டு அடிகளில் மட்டும் முடுகிசை உள்ளதையும், வெண்பாவுக்கு உரிய செப்பலோசை குன்றி வருவதையும் விக்கி மூலத்தில் உள்ள பாடல்களில் காணலாம்.

## பாடலின் பொருள்
வெங்கடேசு ரெட்டன் என்னும் தலைவன்மீது காதல் கொண்ட தலைவி ஒருத்தி பாடுகிறாள். அவனுக்குத் தன் அழகு இப்பட்டது என்று சொல்லிக்காட்டுகிறாள். இப்படிப்பட்ட என்னை நீ அடைவதற்கு என்ன தயக்கம் என்பது உட்பொருள். என் நெற்றி நல்ல நிலாவின் கன்னிமுகமாக, இளநிலா முகமாக, பிறைநிலா முகமாக இருப்பதைப் பார். என் இதழ் கன்னல் (கரும்பு) நிலவாக இருப்பதைப் பார். நான் பன்னுகின்ற புன்னகையைப் பார். அழகிய வன்னம் கொண்டு என் முலையைப் பார். நீ பன்னிரண்டு கைகளை உடைய முருக மன்னவனாகவே இருக்கிறாயே. உன் கையில் மின்னும் அயில் (வேல்) இருக்கிறது என்கிறாயா? அந்த வேல் போன்ற கண் என்னிடம் இருக்கிறதே. மின்னல் போல் ஒசியும் இடை இருக்கிறதே. பின்னிய சடை இருக்கிறதே. அன்னம் போன்ற நடை இருக்கிறதே. இன்ன பல என்னிடம் இருப்பதை நீ அறிவாயே. – என்கிறாள்.

## அடிக்குறிப்பு

பகுப்பு:யாப்பிலக்கணம்
பின்முடுகு வெண்பா

பின்முடுகு வெண்பா என்பது பிற்கால யாப்பு முறைகளில் ஒன்று. இதனைக் கடிகைமுத்துப் புலவர் பாடல்களில் காணலாம். கடிகைமுத்துப் புலவர் பாடல்களில் 111 பாடல்கள் பின்முடுகு வெண்பா என்னும் தலைப்பிட்டு அதன் கீழ்த் தரப்பட்டுப் பதிப்பிக்கப்பட்டுள்ளன.  இந்தப் பாடல்கள் வெண்பாவுக்கு உரிய வெண்டளை தட்டுப்பட்டுச் செப்பலோசை குன்றியனவாக அமைந்துள்ளன. செப்பலோசை குன்றி முடுகிசை கொண்டு வெண்பாவைப் போல அமைந்த பாடல்களை முடுகு வெண்பா எனப் பெயரிட்டு வழங்கியுள்ளனர். 
## எடுத்துக்காட்டு
ஆதரவாய் என்னருகில் அஞ்சலென்று வந்துநின்று
போதரவு செய்யும்எப் போதுமே - ஓதுதமிழ்ச்
சந்ததமு மலங்கிர் தஞ்செறிந்து நன்குயர்ந்து தங்கு
விந்தை கொண்டிலங்கு செந்தில்வேல்.  

இந்த வெண்பாவில் பின்னிரண்டு அடிகள் செப்பலோசை குன்றி முடுகி வந்துள்ளன. முடுகுதல் என்பது நெடில்-எழுத்து வராமல் ஓசை முடுகிவரப் பாடுவது.

## பாடலின் பொருள்
வெங்கடேசு ரெட்டன் என்னும் தலைவன்மீது காதல் கொண்ட தலைவி ஒருத்தி பாடுகிறாள். அவன் முருகப்பெருமானாகவே வந்து தன்னை ஆட்கொள்வதாகப் பாடுகிறாள். அவன் ஆதரவாக என் அருகில் வந்து நிற்கிறான். அஞ்சாதே என்று சொல்லிக்கொண்டு நிற்கிறான். பின் போய்விடுகிறான். எப்போதும் இப்படிச் செய்கிறான். அவன் முருகனாகவே இருக்கிறான். முருகன் நான் ஓதும் தமிழுக்கு உரியவன். நாள்தோறும் அப்படி இருப்பவன். இலங்கி ஒளிர்பவன். நன்மையாகிய இதம் (இர்தம்) செய்பவன். என்னோடு செறிவாக நெருங்கி இருப்பவன். நன்றாக உயர்ந்து விளங்குபவன். விந்தையாக விளங்குபவன். காரணம் அவன் திருச்செந்தூரிலும் வேலை உயர்த்திக்கொண்டு விளங்குவதுதான். 

## அடிக்குறிப்புகள்

பகுப்பு:யாப்பிலக்கணம்
அலி சினா

**அலி சினா** (Ali Sina) என்பவர் ஒரு ஈரானிய முன்னாள் முஸ்லீம்.  இஸ்லாமை  வலுவாக விமர்சிக்கும் ஒரு விமர்சகராக செயல்படுகிறார். முன்னாள் முஸ்லீம்களுக்கான  *ஃபெய்த் ஃபிரீடம் இண்டர் நேசனல்*  என்ற அமைப்பின் நிறுவனர் ஆவார்.

## பின்னணி
இவர் ஈரானில் பிறந்து வளர்ந்தவர்.  பாக்கித்தான் மற்றும் இத்தாலியில் படித்தவர், இப்போது கனடாவில் வாழ்பவர்.  இஸ்லாம் பற்றி இவர் 1990 களில் மக்களிடையே விவாதத்தைத் தொடங்கினார்.  ஜெருசலேம் போஸ்ட் இதழ் வழியாக தன்கருத்துகளைக் கூறினார்.  ஜிகாத் என்று சில வெறிபிடித்த முஸ்லிம்களால் காட்டப்படும் சகிப்பின்மைக்கு  குரான் போன்ற இஸ்லாமிய நூல்களே அடித்தளமாக இருப்பதாக கருதுகிறார்.
சினாவைப்பற்றி ஜெருசலம் போஸ்ட் என்ற இதழ் *சினா நடத்திவரும் பெய்த் பிரீடம் என்ற ஒரு இணையதளத்தில் தன்னைப்பற்றி - - இஸ்லாமின் மிகப்பெரிய எதிர்ப்பு பெற்ற உயிரோடு உள்ள நபர் தானே என்கிறார். அவரது அண்மைய புத்தகம் முகம்மதுவை பற்றி அறிவோம், என்ற பெயரில் முகமது நபியின் உளவியல் வாழ்க்கை வரலாற்றை நூலாக எழுதியுள்ளார். இதில் முகமது நபி  மனக் கோளாறுகளால்,  தொடர்ந்து அவதிப்பட்டவர் அவை  தற்காதல் ஆளுமைக் கோளாறு, பக்க மூளை வலிப்பு, ஆக்ரமிப்பு எண்ணக்-கட்டாயச் செயல்  போன்ற இந்தக் கோளாறுகள் முகமது நபிக்கு இருந்ததாக அவர் கூறுகிறார்" என்று எழுதியுள்ளது.

சினா Faithfreedom.org என்ற வலை தளம் மூலமாக,  முகமதுவின் நடவடிக்கை குறிப்புகளை பட்டியலிட்டு, முகமது  ஒரு தற்காதலர், misogynist, கற்பழிப்புகளை செய்தவர், சின்னஞ்சிறு குழந்தையை தன் காம இச்சைக்கு பயன்படுத்தியவர், காமுகர், மக்களை கும்பல் கும்பலாக கொன்றவர், ஒரு வழிபாட்டுத் தலைவர்,  திட்டமிட்ட கொலைகாரர்,  பயங்கரவாதி, வெறிகோண்ட மனிதர், வழிப்பறி கொள்ளைக்காரர் என குறிப்பிட்டு,  அவரது குற்றச்சாட்டுகள் பொய் என நிரூபிக்கும் எவருக்கும் $ 50,000 பரிசாக வழங்கப்படும் என்று அறிவித்துள்ளார்.

அக்டோபர் 2010 அன்று ஜெர்மனியில் சுதந்திரக் கட்சியின் தொடக்க நாளின் போது நெதர்லாந்தின் மூன்றாவது பெரிய கட்சியின் தலைவரான கிரீட் வைல்டர்ஸ் தனது உரையில்,  அலி சினா, கனடாவில் வசிக்கும் ஒரு ஈரானிய இஸ்லாமிய எதிர்பாளர், ஒரு [[பொன் விதி]] உள்ளது என்று சுட்டி அது ஒவ்வொரு மதத்தின் இதயமாக அமைந்துள்ளது அது நம்மை பிறர் எவ்வாறு நடத்தவேண்டும் என்று விரும்புகிறோமோ, அவ்வாறே பிறரை நாம் நடத்தவேண்டும் என்பதாகும். இஸ்லாமியம் இவ்வாறு நடந்து கொள்வதில்லை தங்க விதியை பின்பற்றுவதில்லை. தங்களுடைய உரிமையை கேட்கும் ஆனால் பிறருக்கு அதை தருவதில்லை.   இதுவே இஸ்லாமை தான் எதிர்க்கக் காரணம் என்கிறார் அலிசினா. மேலும் இஸ்லாம்  ஒரு மதம் இல்லை, ஆனால் அது மதம் என்ற புனைவில் உள்ள ஏகாதிபத்தியம் மற்றும் ஆதிக்கத்தின் ஒரு அரசியல் சித்தாந்தம். இதனாலேயே அது வன்முறையாளர்களை ஈர்க்கிறது என்கிறார்" ’”

==திரைப்படத்துறையில்==
முகம்மதுவின் வாழ்க்கை வரலாற்றினை எடுக்கும் திரைப்படத்தில் அலிசீனாவும் பங்களித்து வருவதாக 25 செப்டம்பர் 2012 அன்று *லாஸ் ஏஞ்செல்ஸ் டைம்ஸ்'' செய்தி வெளியிட்டிருந்தது. 
## சீர்திருத்த இஸ்லாமியம்

சீர்திருத்த இஸ்லாம் என்பது சாத்தியமற்றது. இதை பிற மதங்களை சீர்திருத்தியதுபோல் சீர்திருத்த இயலாது என்கிறார்.
## வெளி இணைப்புகள்
* http://www.faithfreedom.org/ அலிசினாவின் வலைதளம்
* http://tamil.alisina.org/  அலிசினாவின் கட்டுரைகள், மின்னூல் (தமிழில்)
* https://twitter.com/alisinaorg அலிசினாவின் டுவிட்டர் பக்கம்
## மேற்கோள்கள்

பகுப்பு:ஈரானிய மக்கள்
பகுப்பு:கனடாவில் குடியேறியவர்கள்
பகுப்பு:வாழும் மக்கள்
பகுப்பு:இசுலாம் பற்றிய விமர்சனங்கள்
சைகைட்டு

thumb|சைகைட்டு.

**சைகைட்டு** (*Zykaite*) என்பது Fe3+4(AsO4)3(SO4)(OH)•15(H2O). என்ற வாய்ப்பாடு கொண்ட ஒரு கனிமம் ஆகும். சாம்பலும் வெள்ளையும் கலந்த நிறத்தில் இருக்கும் இக்கனிமத்தில் ஆர்சனிக், ஐதரசன், இரும்பு, கந்தகம் மற்றும் ஆக்சிசன் முதலான தனிமங்கள் காணப்படுகின்றனFe3+4(AsO4)3(SO4)(OH)·15(H2O).. மங்கலான இக்கனிமம் மிக மென்மையானது ஆகும். மோவின் அளவுகோலில் இக்கனிமத்தின் கடினத்தன்மை அளவு 2 மற்றும் நீர் ஒப்படர்த்தி அளவு 2.5 ஆகும். ஒளிகசியும் பண்பு கொண்ட இக்கனிமம் செஞ்சாய்சதுர படிகத்திட்டத்தின் படி படிகமாகிறது.

லைமோனைட்டு, ஜிப்சம், இசுகோரொடைட்டு, குவார்ட்சு மற்றும் ஆர்சனோ பைரைட்டு முதலிய கனிமங்களுடன் பொதுவாகக் கலந்து காணப்படுகிறது. செக் குடியரசு, போலந்து மற்றும் செருமன் போன்ற நாடுகளில் சைகைட்டு கிடைக்கிறது

1978 ஆம் ஆண்டு செக் குடியரசுவின் பொகிமியா மண்டலத்தைச் சார்ந்த குட்னா வோரா நகரத்தில் இருக்கும்  சபாரி சுரங்கத்தில் முதன்முதலாக சைகைட்டு கண்டறியப்பட்டது. 1926 ஆம் ஆண்டில் பிறந்த செக் குடியரசின் புவிவேதியியல் வல்லுநர் வக்லாவ் சைகைட்டு என்பவரின் நினைவாக இக்கனிமத்திற்கு சைகைட்டு எனப் பெயரிடப்பட்டது

## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:ஆர்சனிக் கனிமங்கள்
.
அல்-உயூன்

**அல்-உயூன்** அல்லது **லஅயூன்** (*Laayoune*,  ;  அரபு மொழி:  **, தமிழாக்கம்: "ஊற்று") பிணக்கிலுள்ள ஆட்புலமான மேற்கு சகாராவிலுள்ள பெரிய நகரமாகும். தற்கால நகரத்தை 1938இல் எசுப்பானிய குடியேற்றவாதி  *அன்டோனியோ டெ ஓரோ* நிறுவியதாகக் கருதப்படுகின்றது. 1940இல் இதனை எசுப்பானிய சகாராவின் தலைநகராக அறிவித்தது. தற்போதைய மொராக்கோ அரசின் *லாயூன்-பூய்தொர்-சாகியா அல் அம்ரா* வலயத்தின் தலைநகராக விளங்குகின்றது.

வறண்ட ஆறான *சகுய்யா அல் அம்ரா* இந்நகரை இரண்டாகப் பிரிக்கின்றது. ஆற்றின் தென்கரையில் உள்ளது எசுப்பானியர்களால் கட்டமைக்கப்பட்ட பழைய  நகராகும். இங்கு அவர்கள் காலத்து பேராலயமொன்று   இன்றும் இயக்கத்தில்  உள்ளது.  இதன் பாதிரிமார்கள் இந்த நகரத்திற்கும் மேலும் தெற்கிலுள்ள  தாக்ளாவிற்கும் சேவை புரிகின்றனர். 

1976 முதல் மேற்கு சகாராவை தனது நாட்டங்கமாக கோரிய மொரோக்கோ இந்த நகரை கைப்பற்றி ஆண்டு வருகின்றது.  அல்சீரியா ஆதரவளிக்கும் *போலிசரியோ முன்னணி*  மேற்கு சகாராவின் விடுதலைக்குப் போராடி வருகின்றது. இந்த அணி லாயூனை ஆக்கிரமிக்கப்பட்ட தலைநகராகக் கருதுகின்றது.

## மக்கள் பரம்பல்

லாயூன் நகரத்தின் மக்கள்தொகை 196,331 ஆகும். இதுவே மேற்கு சகாராவிலுள்ள மிகப்பெரிய நகரமாகும். பொருளாதார மையமாக வளர்ந்துவரும் லாயூனின் மக்கள்தொகையில் ஐந்தில் ஒருவரே மேற்கு சகாராவின் பழங்குடிகளான சகாராவினராக உள்ளனர்; ஏனையவர்களில் பெரும்பகுதியினர் வடக்கிலிருந்து அரசு தரும் சலுகைகளுக்காகவும் அரசுப் பணி நிமித்தமாகவும் குடிபெயர்ந்துள்ள மொராக்கோவினராகும்.

## பொருளாதார நிலை

இந்நகரை மொரோக்கோ கைப்பற்றியது முதல் இது மீன்பிடித் தொழிலுக்கும் பாசுபேட்டு சுரங்கங்களுக்கும் மையமாக விளங்குகின்றது.  2010இல் ஐரோப்பாவுடன் ஆழ்கடல் மீன்பிடிப்பதற்கான  புதிய  உடன்பாட்டை ஏற்படுத்தியது. உள்ளூர் மக்களின் ஆதரவைப் பெற மொராக்கோ நகரக் கட்டமைப்பிலும் வட்டார வளர்ச்சியிலும் பெரிதும் முதலீடு செய்துள்ளது.

அரசியல் நிலைப்பாடாக மொராக்கோ பல்லாண்டுகளாகவே  மேற்கு சகாரா தனது ஆட்பகுதியில் இருந்து வந்ததாக உரிமை கோரி வருகின்றது. மூரித்தானியாவும் மேற்கு சகாராவிற்கு உரிமை கொண்டாடியபோதும் நீண்ட காலமாகவே மொராக்கோ இப்பகுதியை தனது கட்டுப்பாட்டில் வைத்துள்ளது.  அல்சீரியாவின் ஆதரவைப் பெற்றுள்ள போலிசரியோ முன்னணி மொராக்கோ இராணுவத்துடன் போரிட்டு வருகின்றது; இப்பகுதிக்கு சகாராவிய அரபு சனநாயகக் குடியரசு என இறையாண்மை வேண்டுகின்றது. 16 ஆண்டுகள் சண்டைக்குப் பின்னர் 1991இல் போலிசரியோ  முன்னணிக்கும் மொராக்கோவிற்கும் இடையே ஐ.நா.  போர்நிறுத்தத்தை ஏற்படுத்தியுள்ளது. இருப்பினும் 1999க்கும் 2005க்கும் இடையே அவ்வப்போது கிளர்ச்சிகள் நடைபெற்று வந்தன.

இந்த போர்நிறுத்தத்தை கண்காணிக்கும் ஐ.நா. குழுவின் தலைமையகம் இந்த நகரில் உள்ளது. 2010இல் இப்பகுதிக்கு முடிந்தளவில் தன்னாட்சி வழங்க ஐ.நா. மொராக்கோ, போலிசரியோ குழுக்களிடையே பேச்சுவார்த்தைக்கு ஏற்பாடு செய்தனர்;   இதில் அல்சீரியாவும் மூரித்தானியாவும்  அலுவல்முறை நோக்கர்களாகப் பங்கேற்க உடன்பட்டுள்ளனர்.

## வானிலை
லாயூன் (அல்-ஐயூன்) வளைகுடா ஓடையால் மிதமாக்கப்பட்ட பாலைவன வானிலையைக் கொண்டுள்ளது.  ஆண்டுச் சராசரி வெப்பநிலை 20°C ஆகவுள்ளது.

## மேற்சான்றுகள்

## வெளி இணைப்புகள்

*Official TV channel
*Official radio channel
பகுப்பு:மேற்கு சகாரா
பகுப்பு:ஆப்பிரிக்கத் தலைநகரங்கள்
ராதா ரீஜண்ட் ஹோட்டல், சென்னை

ராதா ரீஜென்ட் சென்னை, இதற்கு முன்பு பார்க் இன் என்று அழைக்கப்பட்டுவந்த நான்கு நட்சத்திர மதிப்பு கொண்ட ஒரு ஹோட்டலாகும். இது இந்தியாவின் சென்னையில் உள்ள அரும்பாக்கத்தில் அமைந்துள்ளது. இந்தியாவில், சரோவர் ஹோட்டல்கள் மற்றும் ரிசோர்ட்ஸின் இரண்டாவது ஹோட்டல் இதுவாகும். சென்னையில் இன்னர் ரிங்க் சாலையில் முதன் முதலாகத் தொடங்கப்பட்ட நட்சத்திர ஹோட்டல் இதுவாகும். சென்னையின் முதன்முதலாக ஜியோஃப்ரேய்ஸ் எனும் பொதுவிடுதியினை 2001 ஆம் ஆண்டில் திறந்ததும் ராதா ரீஜென்ட் ஹோட்டலாகும்.

## இருப்பிடம்
171 ஜவஹர்லால் நேரு சாலை, இன்னர் ரிங்க் சாலை, அரும்பாக்கத்தில் ராதா ரீஜென்ட் ஹோட்டல் அமைந்துள்ளது. ராதா ரீஜென்ட் ஹோட்டலில் இருந்து, வாழ்க்கையை மாற்றக்கூடிய தேவாலயம் சுமார் இரண்டு கிலோ மீட்டர் தொலைவிலும், 125 ஆண்டுகள் பழமைவாய்ந்த வடபழனி முருகன் கோவில் சுமார் இரண்டு கிலோ மீட்டர் தொலைவிலும் அமைந்துள்ளது. சுற்றுலாப் பயணிகள் இந்த இடங்கள் மட்டுமல்லாது, இதனருகில் அமைந்து பிற சுற்றுலாத்தலங்களையும் காண வேண்டியது அவசியம். ஹோட்டலில் இருந்து அனந்த பத்மநாப சுவாமி கோவில் (1962 இல் கட்டப்பட்டது), வண்டலூர் விலங்கியல் பூங்கா மற்றும் வரலாற்றுச் சிறப்புமிக்க அர்மெனியன் தேவாலயம் ஆகியவை காண்பதற்குரிய சுற்றுலாத் தலங்களாகும்.

## போக்குவரத்து வசதிகள்
ராதா ரீஜென்ட் ஹோட்டலுக்கு அருகே அமைந்திருக்கும் போக்குவரத்து வசதிகள் பின்வருமாறு:
சென்னை சர்வதேச விமான நிலையம் – 14 கிலோ மீட்டர் (தோராயமாக)
சென்னை சென்ட்ரல் ரயில் நிலையம் – 11 கிலோ மீட்டர் (தோராயமாக)

## ஹோட்டல் விவரங்கள்
1997 ஆம் ஆண்டில் திறக்கப்பட்ட இந்த ஹோட்டல் 91 அறைகளைக் கொண்டிருந்தது. அதில் 62 சுப்பீரியர் அறைகளும், 23 எக்ஸ்கியூட்டிவ் அறைகளும், 6 சூட்களும் அடங்கும். ஹோட்டலில் அமைந்துள்ள உணவகங்களில் முக்கிய வராந்தாவில் அமைந்துள்ள காஃபி கடை, பல்வகை உணவு விடுதி மற்றும் 2004 ஆம் ஆண்டில் திறக்கப்பட்ட ஓரியண்டல் வகைகளின் உணவகம்,ஜியோஃப்ரேய்ஸ் பொது விடுதி மற்றும் 2004 ஆண்டில் தொடங்கப்பட்ட பார், கூட்ட அரங்குகள் ஆகியவை அடங்கும். இந்த ஹோட்டலில் மொத்தம் ஆறு கூட்ட அரங்குகள் உள்ளன. அவற்றின் மொத்த பரப்பளவு 6,500 சதுர அடிகள் ஆகும். 2013 ஆம் ஆண்டில் ஹோட்டலின் 20,000 சதுர அடிகள் பரப்பளவு கொண்ட தோட்ட விருந்து புல்வெளியில், ஒரே நேரத்தில் 3000 விருந்தினர்களுக்கு இடமளிக்க முடியும். சுமார் 150 நான்கு சக்கர வாகனங்களை நிறுத்தும் அளவிற்கு இடவசதிகள் வாகன நிறுத்துமிடத்தில் உள்ளன. ஹோட்டல் கட்டிடத்தின் மொத்த உயரம் சுமார் 50 அடி (15 மீட்டர்) ஆகும். ஜே ரமணன் என்பவரால் 1997 ஆம் ஆண்டு ஹோட்டலின் உட்புற வடிவமைப்பு வேலைகள் மேற்கொள்ளப்பட்டன. 2004 ஆம் ஆண்டில் கிழக்கத்திய பிளாசம் வகையிலான வடிவமைப்பினை மும்பையினை அடிப்படையாகக் கொண்ட பிரகாஷ் மங்கர் மற்றும் அசோசியேட்ஸ் குழு செய்தனர். ராதா ரீஜென்ட் ஹோட்டல்கள் பெங்களூரில் இரு, மூன்று நட்சத்திர ஹோட்டல்களைத் திறந்துள்ளனர். அவை: ராதா ஹோம்டெல் (வைட்ஃபீல்ட், பெங்களூர் 2005) மற்றும் ராதா ரீஜென்ட் ஹோட்டல் (பெங்களூர், எலெக்ட்ரானிக் நகரம், 2008). முதலில் கூறப்பட்ட ஹோம்டெல் ரக ஹோட்டல் சரோவர் ஹோட்டல்கள் மற்றும் ரிசோர்ட்ஸின் முதல் ஹோம்டெல் ஹோட்டலாகும்.

## விருதுகள்
2004 ஆம் ஆண்டின் சரோவர் பார்க் பிளாசா சிறந்த ஹோட்டலுக்கான விருதினை சரோவர் ஹோட்டல்கள் மற்றும் ரிசோர்ட்ஸ் குழுமம் வழங்கியது.

## மேற்கோள்கள்

பகுப்பு:சென்னைக் கட்டிடங்கள்
பகுப்பு:சென்னை தங்குவிடுதிகள்
ஒ. வே. விஜயன்

**ஒ. வே. விசயன்** என்றழைக்கப்படும், **ஒற்றபிளாக்கல் வேலுக்குட்டி விஜயன்** (*Ottaplackal Velukkuty Vijayan*)  (யூலை 2, 1930-மார்ச் 30, 2005) இந்தியாவின் மலையாள மொழியின் எழுத்தாளர் மட்டுமின்றி, பத்திரிக்கையாளராகவும், கேலிச்சித்திர வரைஞராகவும் அறியப்படுகிறார். இவர் எழுதிய "பாதிரியார் கோன்சாலேசிடம் கூறுங்கள்" என்ற சிறுகதையே இவரது, முதல் இலக்கிய முயற்சியாகும். 6 புதினங்கள், 9 குறுங்கதைகள், மற்றும் 9 கட்டுரைகள் எழுதியுள்ளார். "கசாக்கின் இதிகாசம்" என்ற நாவல் சிறப்புக்குரியதாகக் கருதப்படுகிறது..

## ஆரம்பகால வாழ்க்கை
விசயன், இந்தியாவின் கேரளா மாநிலம் கோழிக்கோடு விளயஞ்சாதனூர் என்னுமிடத்தில், 1930 சூலை 2 ஆம் திகதி பிறந்தார். விசயன் பிறந்த 7 ஆம் மாதம் உடல்நலம் பாதிக்கப்பட்டு தனது குழந்தை பருவத்தை அறையிலேயே கழிக்க நேர்ந்தது. இவரின் தந்தை ஓ. வேலுக்குட்டி, இந்திய மதராஸ் மாகாண மலபார் காவல் துறையில் சிறப்பு அதிகாரியாக பணியாற்றினார். இவரது தங்கை ஓ. வி. உஷா மலையாள கவிஞர் ஆவார். விசயன் மழலைகல்வியை பெரும்பாலும் வீட்டிலேயே பயின்றார். 12 வது அகவையில், மலபார் கோட்டக்கல் ராஜாஸ் உயர்நிலை பள்ளியில் நேரிடையாக 6 ஆம் வகுப்பில் இனைந்து பயின்றார். பள்ளிக்குச் செல்லா காலங்களில் முறைசாரா கல்விகற்க அவரின் தந்தை ஏற்பாடு செய்திருந்தார். அடுத்து வந்த காலங்களில், வேலுக்குட்டி பணிமாற்றத்தால் பாலக்காடு கொடுவாயூர் பகுதிக்கு புலம்பெயர்ந்து அங்குள்ள பள்ளியில் சேர்ந்தார். விசயன், பாலக்காடு விக்டோரியா கல்லூரியில் (*Victoria College*) இளங்கலைபட்டமும், சென்னை மாநிலக் கல்லூரியில் (* Presidency College, Madras*) ஆங்கில இலக்கியத்தில் முதுகலை பட்டமும் பெற்றார்.

## இலக்கிய வாழ்க்கை
1969ல் வெளியான, "கசாக்கின் இதிகாசம்" (The Legends of Khasak), என்ற நாவல் ஓ.வி. விசயனின் முதல் நாவலாகும் அது மலையாள மொழியில் ஒரு இலக்கிய பெரும்புரட்சியை ஏற்படுத்திய இந்நாவல், 12 ஆண்டுகள் எழுதப்பெற்றது. (*"கசாக்கின் இதிகாசம்",முந்தைய கசாக், பிந்தைய கசாக் என இரு பிரிவுகளைகொண்டது*)

## மேற்கோள்கள்

## வெளி இணைப்புகள்

* 
* 
* 

பகுப்பு:1930 பிறப்புகள்
பகுப்பு:2005 இறப்புகள்
பகுப்பு:கேரள எழுத்தாளர்கள்
பகுப்பு:மாநிலக் கல்லூரி மேனாள் மாணவர்கள்
பகுப்பு:கேரள சாகித்ய அகாடமி விருது பெற்றவர்கள்
மொரோக்கோவின் சுவர்

thumbnail|மேற்கு சகாராவின் நிலப்படத்தில் மொரோக்கோ மற்றும் சகாராவிய அரபு சனநாயகக் குடியரசின் பகுதிகளும் கொடிகளும்
**மொரோக்கோவின் சுவர்** (*Moroccan Wall*) என்பது மேற்கு சகாராவினூடேயும்  மொரோக்கோவின் தென்கிழக்கு பகுதியிலும் ஏறத்தாழ 2,700&nbsp;கி.மீ.-நீளத்திற்கு உள்ள (பெரும்பாலும் மணலாலான)  சுவர்  (அல்லது "கரைத்தட்டு") ஆகும். இது மொரோக்கோ கட்டுப்பாட்டில்  உள்ள பகுதிகளையும்  (தென் மாநிலங்கள்) போலிசரியோ முன்னணி கட்டுப்பாட்டில் உள்ள  பகுதிகளையும் (சகாராவிய அரபு சனநாயகக் குடியரசு) பிரிக்கிறது.

*மேற்கு சகாராவில் பொது வாக்கெடுப்பிற்கான ஐக்கிய நாடுகளின் பணித்திட்டம்* (MINURSO) வெளியிட்ட நிலப்படங்களும் அகதிகளுக்கான ஐக்கிய நாடுகளின் ஆணையம் வெளியிட்டப் படங்களும் மூரித்தானியாவின் பன்னாட்டு எல்லைக்குள்ளும் இந்தச் சுவரின் பகுதி  பல கிலோமீட்டர்களுக்கு ஊடுருவியிருப்பதைக் காட்டுகின்றன.

## மேற்சான்றுகள்

பகுப்பு:மொரோக்கோ
பகுப்பு:மூரித்தானியா
பகுப்பு:மேற்கு ஆப்பிரிக்கா
முதலாம் ஆங்கிலேய-மராத்தியப் போர்

**முதலாம் ஆங்கிலேய-மராத்தியப் போர்** (1775–1782), கிழக்கிந்திய கம்பெனி ஆட்சியாளர்களுக்கும், மராத்தியப் பேரரசுக்கும் இடையே 1771 - 1782 ஆண்டுகளில் நடைபெற்றது. இப்போர் சூரத் ஒப்பந்தத்தில் துவங்கி, சல்பாய் ஒப்பந்தம் மூலம் முடிவுற்றது.

## போரின் முடிவுகள்
17 மே 1782இல் ஆங்கிலேயர்களுக்கும், மராத்தியர்களுக்கும் ஏற்பட்ட சல்பாய் ஒப்பந்தப்படி, சால்சேட் தீவு மற்றும் பரூச் துறைமுகநகரங்கள் மீண்டும் ஆங்கிலேயேர்களுக்கு திருப்பி வழங்கப்பட்டது. . 

## மேலும் காண்க
* ஆங்கிலேய-மராட்டியப் போர்கள்
* சல்பாய் உடன்படிக்கை

## அடிக்குறிப்புகள்

## மேலும் படிக்க
* Athale, Anil. Anil Athale on Joffe's Invaders. Retrieved July 21, 2011.
* Beck, Sanderson. Marathas and the English Company 1701-1818. Retrieved Oct. 1, 2004.
* Hameed, Shahul. The First Anglo-Maratha War (1775–1782). Retrieved Oct. 1, 2004.
* Indian History – British Period. Retrieved Oct. 1, 2004.
* Paranjpe, Amit et al. History of Maharashtra . Retrieved Oct. 1, 2004.
* The Great Maratha - Mahadji Scindia by N.G.Rathod . Retrieved July 23, 2013.

*

பகுப்பு:மராட்டியப் பேரரசு
பகுப்பு:மகாராட்டிர வரலாறு
 பகுப்பு:18 ஆம் நூற்றாண்டுப் போர்கள்
பகுப்பு:பிரித்தானியக் கிழக்கிந்தியக் கம்பனி போர்கள்
சகாராவிய அரபு சனநாயகக் குடியரசு

**சகாராவிய அரபு சனநாயகக் குடியரசு** (*Sahrawi Arab Democratic Republic*, **SADR**) (, ) மேற்கு சகாரா முழுமைக்கும் இறையாண்மை கோருகின்ற பகுதியும் அங்கீகரிக்கப்பட்ட அரசாகும். இந்த அரசை பெப்ரவரி 27, 1976இல் போலிசரியோ முன்னணி பிர் லெலூவில் நிறுவியது. தற்போது தான் கோரும் நிலப்பகுதியில் 20% முதல் 25% வரை கட்டுப்படுத்துகின்றது. இதன் தலைநகரம் தீபாரீத்தீ ஆகும்.  இந்த அரசின் கீழுள்ள ஆட்புலத்தை *விடுவிக்கப்பட்ட பகுதிகள்* அல்லது *கட்டற்ற ஆள்புலம்* என அழைக்கின்றது. ஏனைய பகுதிகளை மொரோக்கோ கட்டுப்படுத்துவதுடன் அரசாண்டு வருகின்றது. இப்பகுதிகளை மொரோக்கோ *தென் மாநிலங்கள்* என அழைக்கின்றது.  சகாராவிய அரபு சனநாயகக் குடியரசு மொரோக்கோவின் கட்டுப்பாட்டில் உள்ள பகுதிகளை ஆக்கிரமிக்கப்பட்ட பகுதிகள் எனவும் மொரோக்கோ சகாராவிய அரபு சனநாயகக் குடியரசின் கீழுள்ள பகுதிகளை  இடைநிலை வலயம் என்றும் குறிப்பிடுகின்றன. 
ஐக்கிய நாடுகள் அவை, மேற்கு சகாரா முழுமையையும்  எசுப்பானியாவின் சார்பு பகுதியாக கருதுகின்றது.

## மேற்கோள்கள்

பகுப்பு:மேற்கு ஆப்பிரிக்க நாடுகள்
பகுப்பு:அங்கீகரிக்கப்படாத நாடுகள்
பகுப்பு:ஆப்பிரிக்க நாடுகள்
பகுப்பு:மேற்கு சகாரா
தகைமை இயல்பு

**தகைமை இயல்பு** *(Adaptive behavior)* என்பது  உயிரினங்கள் தம்மை சூழலுக்கு ஏற்றவாறு தகவமைத்துக் கொண்டு புதிய வடிவம் பெறுவதை குறிப்பதாகும்.

உயிரினங்களின் உயிர்ப்பில் வெற்றிகரமான மீளுற்பத்தியில் தகைமை இயல்பு  நேரடியாகவோ அல்லது மறைமுகமாகவோ ஒரு முக்கிய பங்காற்றுகிறது. அந்தவகையில் தகவமைவு  இயற்கைத் தேர்வின் உள்ளாற்றலாக இருக்கிறது.  இனப் பெருக்கத்திற்கு இணக்கமாக இருத்தல் உட்பட புலத் தற்காப்பிற்கும், எதிராளிகளிடமிருந்து தற்காக்கவும் பலமிக்க ஆணைத் தேர்வு செய்வதே  பெண்மையின் பொதுவான பண்பு.

இன்னொரு வகையில், சமன் உற்பத்தியில்  தகவமைவற்ற நடத்தையே ஒரு இயல்பான நடத்தையாகவும் (அ) தனிக்கூறாகவும்  இருக்கிறது. தனிப்பட்ட உயிர்ப்பத்தியில் (அ) வெற்றிகரமான மீளுற்பத்தியில் (பழைய) உறவிற்கு இணக்கமற்றிருப்பதும், உறவில்லாத  (புதிய) இளமையுடன் தகவமைவதும், படிநிலை ஆதிக்கத்திற்குத்  துணைக்கூறாக இருப்பதும்  இவற்றின் பொதுமை நடத்தையாக இருக்கும்.

சுற்றுச்சூழல்  பிரச்சனைகள் தொடர்கிறபோது  உயிர்த்திருத்தலில் (அ) மீளுற்பத்தியில்  காணப்படும் தீர்வைத் தகவமைவு என்று புரிந்து கொள்ளலாம்.  பொதுவாக தனித்த வேறுபாடுகள் மரபுரீதியான, மரபுரீதியற்ற தகவமைவு நடத்தையின் ஊடாகவே எழும். உயிர்களின் தகவமைவு நடத்தைகளில்  பரிணாமம் செலுத்திய  தாக்கம் என்ன என்பது இவ்விரண்டிலும்  நிரூபிக்கப்பட வேண்டும். மரபுரீதியாகத் தான்  தகவமைகிறது என்றாலும் அதிலும் கருத்து மாறுபாடுகள்  நீடித்து வருகின்றன.

## மரபுரீதியற்ற தகைவமை இயல்பு
பரிணாமச் செயல்பாட்டின் வழியாக உயிர்த் தொகுதியில் மாற்றம் நிகழ்கிறது. உயிர்த் திரளினுள் ஒவ்வொரு தனித்த உயிருக்கும் குறிப்பிட்ட சூழலைப் பொறுத்து தனித்துவமான பங்கு உண்டு.  பொதுவாக சூழல்கூறு என்றியப்படும் இது  குறிப்பிட்ட சூழலில் அக்கூறு பிற உயிர்த்த மூலகங்களோடு எத்தகைய உறவு கொள்கிறது என்பதை வைத்து அதன் தன்மை அறிப்படுகிறது.   ஒரு மூலகம் தனது சூழல் கூறினை வளர்ப்பதற்கு பல தலைமுறைகளாக புறச்சூழலுடன் வெற்றிகரமாகத் தன்னைத் தகவமைத்துக் கொள்ள வேண்டும். புறச் சூழலில் ஏற்படும் மாற்றங்களுக்கு ஏற்ப  மூலகத்தின் சூழல்கூறு ஆக்கமடையும். தனது முந்தை ஞானத்தை உயர்த்திக் கொள்ள தனது தகமைவு நடத்தையைப் பயன்படுத்த முடிந்த உயிரி தான் இயற்கையில் வெற்றி பெற்றிருக்கிறது. இவ்வுயிரி தான் தனது உயிர்ப்பைத் தக்க வைத்துக் கொண்டு மீளுற்பத்தியையும் வெற்றிகரமாகச் செய்து கொண்டு வருகிறது.

## மேற்கோள்கள்

பகுப்பு:நடத்தை அறிவியல்கள்
பகுப்பு:விலங்கின நடத்தையியல்
பாங்காக் ஏர்வேஸ்

**பாங்காக் ஏர்வேஸ்**, பாங்காக்கின் சடுசக் மாவட்டத்தின், விபாவடி ரங்க்சிட் சாலையினை அடிப்படையாகக் கொண்டு செயல்படுகிறது. கால அட்டவணைப்படி, தாய்லாந்து, வங்கதேசம், கம்போடியா, சீனா, ஆங்காங், லௌஸ், மாலத்தீவுகள், பர்மா, இந்தியா மற்றும் சிங்கப்பூர் ஆகிய நாடுகளுக்கு தனது விமானச் சேவையினை செயல்படுத்துகிறது. இதன் முக்கியத் தலைமையகம் பாங்காக்கில் உள்ள சுவர்ணபூமி விமான நிலையம் ஆகும்.  பாங்காக் கிளாஸ் எஃப்சி, சியாங்க்ரை யுடிடி, சியாங்க் மை எஃப்சி, ட்ராட் எஃப்சி மற்றும் பாங்காக் கிறிஸ்டியன் கல்லூரி எஃப்சி ஆகியவற்றின் பாங்காக் ஏர்வேஸ் அலுவலக ரீதியான விளம்பரதாரராக பாங்காக் ஏர்வேஸ் உள்ளது.

விமானச் சேவைகளைத் தர வரிசைப்படுத்தும் நிறுவனமான ஸ்கைடிராக்ஸ் பாங்காக் ஏர்வேஸ் விமானச் சேவைக்கு உயர்ந்த தரத்தினை அளித்துள்ளது. தற்போது நான்கு நட்சத்திர மதிப்பினை ஸ்கைடிராக்ஸ் பாங்காக் ஏர்வேஸ்க்கு வழங்கியுள்ளது.

## இலக்குகள்

## உயர்தர வழித்தடங்கள்

கோஹ் சமுய் – பாங்காக், பாங்காக் – கோஹ் சமுய், புகெட் – பாங்காக் மற்றும் பாங்காக் - ஹாங்காக் ஆகிய வழித்தடங்களை உயர்தர வழித்தடங்களாகக் கொண்டுள்ளது. இந்த வழித்தடங்களுக்கு வாரத்திற்கு முறையே 140, 140, 56 மற்றும் 49 விமானங்களை பாங்காக் ஏர்வேஸ் நிறுவனம் செயல்படுத்துகிறது. இவை தவிர குறிப்பிட்ட காரணங்களுக்காக செயல்படுத்தும் விமானங்களை டென்பஸார் பலி – ஜகர்டா மற்றும் மண்டாலேய் – சியங்க் மை ஆகிய வழித்தடங்களில் பாங்காக் ஏர்வேஸ் செயல்படுத்துகிறது.

## பங்கீட்டு ஒப்பந்தங்கள்

பாங்காக் ஏர்வேஸ் பின்வரும் நிறுவனங்களுடன் பங்கீட்டு ஒப்பந்தங்களைக் கொண்டுள்ளது.

* ஏரோஃப்ளோட் [7]
* ஏர் பெர்லின்
* ஏர் ஃபிரான்ஸ்
* ஏர் அஸ்டானா 
* பிரித்தானிய ஏர்வேஸ் [9]
* கத்தே ஏர்வேஸ் 
* எமிரேட்ஸ் 
* எடிஹட் ஏர்வேஸ்
* ஈவா ஏர்வேஸ்
* ஃபின்னையர்
* கருடா இந்தோனேசியா
* ஜப்பான் ஏர்லைன்ஸ் 
* லௌ ஏர்லைன்ஸ்
* கே எல் எம்
* மலேசியா ஏர்லைன்ஸ் 
* குவாண்டாஸ்
* கத்தார் ஏர்வேஸ் [13]
* சில்க் ஏர்
* தாய் ஏர்வேஸ் இன்டர்நேஷனல்

## குறிப்புகள்

பகுப்பு:விமானசேவை நிறுவனங்கள்
விரையாச்சிலை

**விராச்சிலை** (விரையாச்சிலை) தமிழ்நாட்டில், புதுக்கோட்டை மாவட்டம், திருமயம் வட்டத்துக்குட்பட்ட வருவாய் கிராமமும் திருமயம் ஊராட்சி ஒன்றியத்துக்குட்பட்ட ஊராட்சியுமாகும். 4000 மக்கள் தொகை கொண்ட கிராம ஊராட்சியுடன் கூடிய வருவாய் கிராமம் ஆகும். வருவாய் கிராமத்தில் 1-பிட், 2-பிட் என்ற இரண்டு கிராம அலுவல் பிரிவுகளின் கீழ் இயங்கும்  தனி ஊராட்சி ஆகும். 1-பிட் கீழ்  பக்கத்து கிராமங்களை உள்ளடக்கிய மூன்று பஞ்சாயத்துக்கள் முறையே நெய்க்குணம், வி-லெட்சுமிபுரம், அரங்கிரான்பட்டி ஆகும்.  

**விரையச்சிலை** என்ற ஊரின் பெயர் நாளடைவில் வழக்குச்சொல்லால் சுருங்கி **விராச்சிலை** என்று நிலை பெற்று விட்டது.

## கோயில்கள்
பல்லவர்களின் குடவரை கோவில் காலத்திய வரலாற்றுச்சிறப்புமிக்க சிவன் கோவில், கொற்றவை வழிபாட்டுடன் தொடர்புடைய வடக்கு பார்த்த அம்மன் கோவில், அம்மன் கோவிலுக்குட்பட்ட அய்யனார் கோவில்கள், அங்காள பரமேஸ்வரி கோவில், நாட்டுக்கோட்டை நகரத்தார்களின் தனி சுப்பிரமணியர் கோவில் ஆகியவை இவ்வூரிலுள்ள கோவில்கள்.

## பக்கத்து கிராமங்கள்
#நெய்க்குணம்
#வி.லெட்சுமிபுரம்
#அரங்கிரான்பட்டி
#வெள்ளிப்பட்டி
#அருமந்தாப்பட்டி

## மேற்கோள்கள்

பகுப்பு:புதுக்கோட்டை மாவட்டத்திலுள்ள கிராமங்கள்
தீபாரீத்தீ

**தீபாரீத்தீ** (*Tifariti*, எழுத்துப்பெயர்ப்பு "**தீபாரீத்தீ**"; அரபு மொழி: تيفاريتي) மேற்கு சகாராவின் வடகிழக்கில் உள்ள பாலைவனச்சோலை நகரமாகும். இது  மோரோக்கோவின் சுற்றின் கிழக்கே *இசுமரா*விரிருந்து 138&nbsp;கி.மீ. தொலைவிலும்  மூரித்தானியாவின் எல்லையிலிருந்து  15&nbsp;கி.மீ. தொலைவிலும் அமைந்துள்ளது. இது பொலிசரியோவினால்  *விடுவிக்கப்பட்ட ஆள்புலம்* என்றும்  மொரோக்கோவால்  *இடைநிலை வலயம்* என்றும் அறியப்படும் பகுதியில் உள்ளது. பீர் லெலூவிலிருந்து 2011இல் இடம் பெயர்ந்த சகாராவிய அரபு சனநாயகக் குடியரசின் *[[நடைமுறைப்படி]]* தற்காலிக தலைநகரமாக உள்ளது. இது  சகாராவிய குடியரசின் இரண்டாவது இராணுவப் பகுதியின் தலைநகரமாகவும் விளங்குகின்றது.

2010 இல் தீபாரீத்தீயின் மக்கள்தொகை ஏறத்தாழ 3,000ஆக இருந்தது.

தீபாரீத்தீயிலிருந்து 177 கி.மீ தொலைவிலுள்ள இசுமரா ஓர் புனிதத்தலமாகும்; இதனை மா எல் ஐனின் நிறுவினார். 320 கி.மீ. தொலைவிலுள்ள அல்சீரிய நகரமான டின்டூஃபில் சகாராவிய அகதிகள் முகாங்கள் அமைந்துள்ளன.  இவ்விரு நகரங்களுக்கும் இடையே டிபாரிட்டி அமைந்துள்ளது.

தீபாரீத்தீயிலுள்ள அரசுப் பகுதியில் சாகாராவிய குடியரசின் நாடாளுமன்றம், மருத்துவமனை,  பள்ளிக்கூடம்,  பள்ளிவாசல் மற்றும் அருங்காட்சியகம் அமைந்துள்ளன.

## மேற்சான்றுகள்

பகுப்பு:ஆப்பிரிக்கத் தலைநகரங்கள்
பகுப்பு:மேற்கு சகாரா
சோலாங்கிப் பேரரசு

**சோலாங்கி பேரரசு** (Solanki dynasty) (ஆட்சிக்காலம்: பொ.ஊ. 950–1300), தற்கால குசராத்து  மாநிலத்தின் பதான் நகரத்தை தலைநகராகக் கொண்டு  சௌராட்டிர தீபகற்பம் மற்றும் தற்கால குசராத்தின் மேற்கு பகுதிகளை  ஆண்டவர்கள். சோலாங்கிகள், சாளுக்கியர் குலத்தினரின் வழித்தோன்றல்கள் என்பர். பொ.ஊ. 1026இல் அலாவுதீன் கில்சியின் குஜராத் மீதான படையெடுப்புக்குப் பின் சோலாங்கிப் பேரரசு வீழ்ச்சி அடைந்தது. பிரபாச பட்டினம் என்ற கடற்கரையில் உள்ள சோமநாதபுரம் கோயில் தரைமட்டமாக்கப்பட்டு, கோயில் செல்வங்கள் அலாவுதீன் கில்ஜியால் கொள்ளையடிக்கப்பட்டது.

சோலாங்கி அரசர்களுக்குப் பின்னர் வந்த  வகேலா குல அரசர்கள் 1243 முதல் 1304 முடிய   76 ஆண்டுகள் ஆண்டனர்.

## சோலாங்கி குல ஆட்சி
### மூலராஜன்
மூலராஜன் பொ.ஊ. 940 – 941 ஆண்டுகளில் சோலாங்கிப் பேரரசை பதான் நகரத்தை தலைநகராகக் கொண்டு, சோலாங்கிப் பேரரசை நிர்மாணித்தார்.

[thumb|right|250px|[சூரியன் கோயில், குஜராத்]]
[left|250px|thumb|[ராணியின் கிணறு]]
## [[முதலாம் பீமதேவன்]]

மூலராஜனுக்குப் பின் வந்த முதலாம் பீமதேவன் தன் குலக் கடவுளான சூரியனுக்கு, மதோரா நகரத்தில் சூரியன் கோயில் கட்டினான்

முதலாம் பீமதேவனின் மறைவிற்குப் பின், அவன் நினைவாக  அவனது மனைவி உதயமதி மற்றும் மகன் இரண்டாம் பீமதேவன் இணைந்து பதான் நகரத்தில் அழகிய சிற்பங்களுடன், ஆயிரக்கணக்கான படிகளுடன் கூடிய படிக்கிணற்றை கட்டினார்கள்.

### [[முதலாம் கர்ணதேவன்]]

பீமதேவனுக்குப் வந்த முதலாம் கர்ணதேவன் பில் பழங்குடி இனத்தவர்களை வென்று கர்ணாவதி எனும் தற்கால அகமதாபாத் நகரை நிறுவினான். பீமதேவனுக்கும், ராணி மினாள்தேவிக்கும் பிறந்தவனே சித்தராஜன் ஜெய்சிங் ஆவார்.
### சித்தராஜன் ஜெய்சிங்
குஜராத்தை சித்தராஜன் ஜெய்சிங் 1094 முதல் 1144 வரை ஆண்டான். இவன் சோலாங்கிப் பேரரசை விரிவு படுத்தினான். சௌராட்டிர தீபகற்பம், கட்ச் மற்றும் மாளவம், ஜூனாகாத் பகுதிகளை கைப்பற்றி சோலங்கி குல பேரரசன் ஆனான்.

[thumb|right|250px|thumb|[தில்வாரா கோயில்]]
[thumb| left| 250px|[சோமநாதபுரம், குஜராத்|சோமநாதபுரம் சிவன் கோயில்]]
### குமாரபாலன்

சித்தராஜன் ஜெய்சிங்கின் மகன் குமாரபாலன் 1143–1172 முடிய 29 ஆண்டுகள் சோலங்கி குலப் பேரரசனாக விளங்கினான். சமண சமய குருமார்களை ஆதரித்து, தீர்த்தங்கரர்களுக்கு தில்வாரா கோயில் எழுப்பினான். அலாவுதீன் கில்ஜியால் இடிக்கப்பட்ட சோமநாதபுரம் சிவன் கோயிலை மீண்டு கட்டி எழுப்பினான். இவனுடைய காலத்தில் குஜராத் செல்வச் செழிப்புடன் விளங்கியது.
### [[இரண்டாம் பீமன்]]
முகமது கஜினிக்கு பின் குஜராத் மீது படையெடுத்து வந்த கோரி முகமதை விரட்டி அடித்தான்.

## இதனையும் காண்க
* ராணியின் கிணறு
* மதோரா சூரியக் கோயில்

## மேற்கோள்கள்

பகுப்பு:இந்திய அரச மரபுகள்
பகுப்பு:குசராத் வரலாறு
பகுப்பு:இராசபுத்திரர்கள்
நேர்மாறு உறவு

கணிதத்தில் ஒரு உறவின் **நேர்மாறு உறவு** (*inverse relation*) அல்லது **மறுதலை உறவு** (*Converse relation*) என்பது மூல உறவின் வரிசைச் சோடிகளிலுள்ள உறுப்புகளின் வரிசையை மாற்றக் கிடைக்கும் உறவாகும்.

எடுத்துக்காட்டு:

மெய்யெண் கணத்தில் வரையறுக்கப்பட்ட **>** உறவின் நேர்மாறு **<** ஆகும்.

*X* = {1, 2, 3, 4, 5}. இக்கணத்தில் வரையறுக்கப்படும் உறவு *R* என்பது *விடப் பெரியது* எனில் அதன் நேர்மாறு உறவு *R* −1, *விடச் சிறியது* ஆகும்.

:R = \{(1,2), (1,3), (1,4), (1,5), (2,3), (2,4), (2,5), (3,4), (3,5), (4,5),\}
:R^{-1} = \{(2,1,), (3,1), (4,1), (5,1), (3,2), (4,2), (5,2), (4,3), (5,3), (5,4),\}

நேர்மாறு உறவானது **மறுதலை உறவு** அல்லது **இடமாற்று உறவு** எனவும், மூல உறவின் **எதிர்** அல்லது **இருமம்** எனவும் அழைக்கப்படுகிறது. நேர்மாறு உறவின் பிற குறியீடுகள்: *R**C*, *R**T*, *R*~ or \breve{R} or *R*° or *R*∨

ஒரு உறவு எதிர்வு, எதிர்வற்றது, சமச்சீர், எதிர்சமச்சீர், சமச்சீரற்ற, கடப்பு, முழுமை, முப்பிரிவு, சமான உறவாக இருந்தால், அவ்வுறவின் நேர்மாறு உறவும் மேலுள்ள வகைகளாக அமையும்.

## வரையறை
 X \text{ and } Y இரு கணங்கள்; *X* இருந்து *Y* க்கு வரையறுக்கப்படும் உறவு R \subseteq X \times Y எனில், நேர்மாறு உறவு R^{-1} இன் வரையறை:

:x\,L\,y என இருந்தால், இருந்தால் மட்டுமே, y\,L^{-1}\,x ஆக இருக்கும்.

கணக்குறியீட்டில்:
:L^{-1} = \{(y, x) \in Y \times X \mid (x, y) \in L \}.

நேர்மாறுச் சார்புகளின் குறியீட்டைப் போன்றதாகவே நேர்மாறு உறவின் குறியீடும் அமைந்துள்ளது. நேர்மாறு இல்லாத சார்புகள் உள்ளன; ஆனால் ஒவ்வொரு உறவுக்கும் ஒரு தனித்த நேர்மாறு உண்டு.

## சார்பின் நேர்மாறு உறவு
ஒரு சார்பின் நேர்மாறு உறவும் ஒரு சார்பாக இருந்தால், இருந்தால் மட்டுமே, அச்சார்பு நேர்மாற்றக் கூடியதாக இருக்கும். அதாவது, அச்சார்புக்கு நேர்மாறுச் சார்பு இருக்கும்.

f : X \to Y சார்பின் நேர்மாறு உறவு f^{-1} : Y \to X இன் வரையறை:

:\operatorname{graph}\, f^{-1} = \{(y, x) \mid y = f(x) \}.

இந்த நேர்மாறு உறவு, அவசியம் ஒரு சார்பாக இருக்க வேண்டுமென்பதில்லை.

மாறாக நேர்மாறு உறவு ஒருசார்பாக வேண்டுமானால்:

தேவையான கட்டுப்பாடு: 
:*f* ஒரு  உள்ளிடுகோப்பாக இருக்க வேண்டும். இல்லாவிடில், f^{-1} பன்மதிப்புச் சார்பாக அமைந்து, சார்புக்குரிய வரையறையை நிறைவு செய்யாது.

போதுமான கட்டுப்பாடு:
:f^{-1} ஒரு பகுதிச் சார்பாக இருப்பதற்கு மேலுள்ள கட்டுப்பாடு போதுமானது. ஆனால், *f* ஒரு முழுக்கோப்பாக இருந்தால், இருந்தால் மட்டுமே, f^{-1} முழுச் சார்பாக முடியும்.

தேவையானதும் போதுமானதுமான கட்டுப்பாடு:
:f^{-1} ஒருசார்பாக வேண்டுமானால் *f* ஒரு  உள்ளிடுகோப்பாகவும், முழுக்கோப்பாகவும் இருக்க வேண்டும் என்பதே தேவையானதும் போதுமானதுமான கட்டுப்பாடு.

எனவே *f* ஒரு இருவழிக்கோப்பு எனில், அதன் நேர்மாறு உறவும் ஒரு சார்பாக, அதாவது, *f* இன் நேர்மாறுச் சார்பாக இருக்கும்.

## மேற்கோள்கள்

* 

பகுப்பு:இரும உறவுகள்
சோடியம் புளோரோசிலிக்கேட்டு

**சோடியம் புளோரோசிலிக்கேட்டு** *(Sodium fluorosilicate)* என்பது Na2SiF6.என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும்.

## தயாரிப்பு
புளோரோசிலிசிக் அமிலத்துடன் சோடியம் குளோரைடு அல்லது சோடியம் சல்பேட்டு சேர்த்து நடுநிலையாக்கம் செய்யும் போது சோடியம் புளோரோசிலிக்கேட்டு உருவாகிறது.

## வாய்ப்புள்ள பயன்கள்
சில நாடுகளில் தண்ணீரை புளோரினேற்றும் போது இதைக் கூட்டுப்பொருளாகப் பயன்படுத்துகின்றனர். மாறுநிற எதிரொளிக்கல் கண்ணாடிக்கான தாதுப்பொருளாக,தாதுசுத்திகரிப்பிற்காக, சோடியம் புளோரைடு, மக்னீசியம் சிலிக்கோபுளோரைடு, அலுமினியம் புளோரைடு கிரையோலைட்டு போன்ற மற்ற புளோரைடு சேர்மங்களைத் தயாரிக்கப் பயன்படுத்தப்படுகிறது

## மேற்கோள்கள்

பகுப்பு:அறுபுளோரோசிலிக்கேட்டுகள்
பகுப்பு:சோடியம் சேர்மங்கள்